כלומר לאותיות E ו I גם ערך דיאקריטי בסימון ברומנית של העיצורים צ' ו ג' על ידי צמדי האותיות (דיגרפים) CE GE GI CI. כמו במילים cere (צ'רה) (מבקש), deget (דג'ט) (אצבע)
cine (מי), ginere (חתן) ,Comǎneci (קומנץ' - שם של מתעמלת), negi (שומות).
ערך דיאקריטי יש גם לאות H בסימון ברומנית של צמדי הצלילים גֶה, ו קֶה ghe che. לדוגמה: במילים
cheie (קֶיֶיה) (מפתח), șmecher (שמקר) (= ערמומי).
בצרופי האותיות GHE CHE, האות H אינה נהגית כלל ומשחקת תפקיד דיאקריטי בלבד - כלומר מסייעת לסימון צמדי הצלילים גֶה ו קֶה, בדומה לאיות בשפה האיטלקית.
האות W מופיעה ברומנית רק במילים שאולות, ובדרך כלל נהגית כבהגיית המילה בשפה המקורית.
הפונמה H ברומנית מבוטאת על ידי שלושה צלילים - שהם שלושה אלופונים לפי ההקשר הפונטי:
לפי התכונות האקוסטיות ה עיצורים h החכי והוילוני הם חלק מקובצת העצורים ה"קומפקטיים" compact consonants ולפי אופן החיתוך הם "עיצורים פתוחים". בעוד שהעיצור [h] הסדקי או הגרוני, מבחינה אקוסטית הוא עמוק (grave) ואופן החיתוך שלו הוא "אחורי" (posterior). ברומנית, להבדיל מעיצורים רבים אחרים, אין לעיצורים /h/ אלה בן זוג קולי.
ה h ברומנית אינו מוסבר על ידי מקור לטיני. עוד במאה השנייה לפנה"ס בשפה הלטינית חדל היגוי הפונמה H . (תופעה של "תאונה פונטית" – העלמות של הגה). גם בצרפתית, איטלקית ופורטוגזית האות H אינה נהגית. נוכחותה של H בשפה הרומנית, להבדיל מבצרפתית, איטלקית ופורטוגזית, מוסבר, או על ידי השפעת תשתית תראקו-דאקית או על ידי השאלה מהשפות הסלאביות:
העיצור הבתר-מכתשי המחוכך האטום.
העיצור בתר-המכתשי המחוכך האטום, [ʧ] (מסומן צ' במילה צ'יפס), מופיע ברומנית.
בשפה הרומנית מסמנים אותו על ידי הצמדת האות c והאותיות e או i, ברוב המקרים באופן דומה לשפה האיטלקית. מופיע במילים כמו cerb" " /ʧerb/ ("צבי"), face ") /f 'a.ʧe/ עושה" (, saci " /saʧʲ" ("שקים").
עיצור זה נתפס ברומנית בשני אופנים:
ההבדל בין העיצור [ʧ] והרצף [t.ʃ] הוא ש ברצף זרם האוויר נפלט פעמיים, אחרי [t] וגם כן בזמן החוכך [ʃ], בעוד שבעיצור המחוכך האוויר נפלט פעם אחת בלבד, בסוף.
ברומנית ניתן להבליט את ההבדל על ידי צמד היגדים "am pregăti cina' ("היינו מכינים את ארוחת הערב") ו"am pregătit șina", ("הכננו את פס הברזל") השונים ביניהם רק ב-[ʧ]
ובהתאמה [t.ʃ]
אותה הבחנה עושים גם בשפה האנגלית, למשל בצמד ההיגדים "white shoes", ו-"why choose", הנהגים /waɪt ʃuːz/ו- /waɪ ʧuːz/ בהתאמה.
אולם מחקרים פונטיים ניסויים מודרניים תומכים בקיום פונמה אחת - גם ברומנית וגם באנגלית.
יש דמיון בהיגוי העיצור בין המילים הרומניות והאנגליות הבאות:
Cioc chalk /ʧɔ:k/, cea char / ʧa:r/, cip cheap ʧi:, căci catch /kæʧ/. אך העיצור הרומני הוא קדמי חכי טהור, בעוד שבאנגלית הוא קדמי חכי-מכתשי.
בסוף מילה העיצור צ' מסומן ברומנית ci, ונהגה ללא תנועה אחריו (כמו בשמות, Comǎneci ,Popovici, Ștrulovici)
קישורים חיצוניים.
העיצור המחוכך.
Autoreferat al tezei de doctor în filologie Conducător științific prof Nicanor Babâră, Universitatea de Stat din Moldova, Chișinău, 2007
איבוד קוליות.
Gina Necula, - "Limba română contemporană.Fonetica și fonologie", curs la Facultatea de Litere, Universitatea Dunărea de Jos ,Galați 2010
תנועת e.
Ovidiu Drăghici - "Limba română contemporană. Fonetică.Fonologie.Ortografie.Lexicologie, curs universitar pentru învățământul la distanță, Universitatea Craiova "
עיצור h.
Gina Necula, - "Limba română contemporană.Fonetica și fonologie", curs la Facultatea de Litere, Universitatea Dunărea de Jos ,Galați 2010
Ovidiu Drăghici - "Limba română contemporană. Fonetică.Fonologie.Ortografie.Lexicologie, curs universitar pentru învățământul la distanță, Universitatea Craiova "
דיפתונגים וטריפתונגים.
Gina Necula, - "Limba română contemporană.Fonetica și fonologie", curs la Facultatea de Litere, Universitatea Dunărea de Jos ,Galați 2010
Iosif Badescu, Maria Badescu "Limba română, vocabular și fonetică",
Editura Neutrino, Reșița 2008
Mioara Avram "Ortografie pentru toți"
Ortografie pentru toți. 30 de dificultăți, ediția I, București, Editura Academiei, 1990; ediția a II-a, Chișinău, Editura Litera, 1997
חומר דידקטי למושגי פונטיקה] לבית הספר היסודי בוישאול דה ז'וס מאת המורה יואן האפקה בבית הספר היסודי Lecții cuprinzând noțiuni de fonetică Ioan Hapca, Vișeul de Jos
Chițoran, Ioana (2002a), "A perception-production study of Romanian diphthongs and glide-vowel sequences", Journal of the International Phonetic Association 32 (2): 203–222, doi:10.1017/S0025100302001044
Chițoran, Ioana (2002b), "The phonology and morphology of Romanian diphthongization", Probus 14: 205–246, doi:10.1515/prbs.2002.009
גשר גלילות
מוזיאון הפלמ&quot;ח
מוזיאון הפלמ"ח הוא מוזיאון המתעד את מורשת הפלמ"ח באמצעות סיפור עלילתי, המדגים את השלבים השונים בתולדות הארגון: הקמת הפלמ"ח ואימונו, המאבק במנדט הבריטי, השותפות במוסד ההעפלה ושותפותו במלחמת העצמאות. המוזיאון הוקם בשנת 2000 ביוזמת עמותת דור הפלמ"ח, ולאחר השלמתו הועבר לרשות יחידת המוזיאונים של משרד הביטחון. הוא שוכן ברמת אביב שבתל אביב.
מבנה המוזיאון.
המוזיאון בנוי סביב חורשת אורנים על גבי רכס כורכר, ומבנהו מכיל דימויים של מלחמה ותקומה, כמו למשל השימוש בבטון חשוף ועץ גס. מבנה המוזיאון תוכנן על ידי האדריכלים צבי הקר ורפי סגל.
מנהל המוזיאון נכון לשנת 2016 הוא זאב לכיש.
על המוזיאון.
התצוגה בבית הפלמ"ח היא חוויה דרמטית-תאטרלית שמטרתה להעביר למבקרים את חוויית הפלמ"ח ואת חלקו במלחמת העצמאות ובהקמת מדינת ישראל.
התצוגה נערכת בצורת "מסע" הלוקח את המבקר לסיור בנופים גאוגרפיים ובאירועים היסטוריים, שנע בעקבות קבוצת צעירים המתגייסים לשורות הפלמ"ח עם הקמתו. זהו סיפור דרמטי בסביבה תאטרלית, משולב בחומרים דוקומנטריים. מהלך האירועים, הרקע ההיסטורי, אופיו ופעילותו של הפלמ"ח מובאים כולם באמצעות סיפורם של אנשי הקבוצה. סביבת הסיפור האנושי, "הסיפור הקבוצתי", היא תפאורה הבנויה כתמונות מלוות בפסקול, סרטים ואפקטים אחרים. המבקר נע למעשה בתוך חלל תפאורות תלת ממדיות המשולב באפקטים ותוכניות אור-קוליות בטכנולוגיות מתקדמות.
עיצוב הפרויקט (בראשות אליאב נחליאלי) זכה בפרס THEA לשנת 2000 (Theme Entertainment Association).
פרט לתצוגה הקבועה, המוזיאון גם מכיל את החלקים הבאים:
מדי שנה נערך במוזיאון טקס ביום הזיכרון לחללי מערכות ישראל.
פינאר דל ריו
פינאר דל ריו (בספרדית: Pinar del Río) היא עיר במערב קובה, כ-150 ק"מ דרומית-מערבית להוואנה, בגובה של 60 מ' מעל פני הים. העיר משמשת גם כבירתו של מחוז פינאר דל ריו, המהווה את מרכז גידולי הטבק במדינה. בשנת 2012 התגוררו בעיר כ-190 אלף תושבים. בפינאר דל ריו יש שפע של בניינים ניאו קלאסיים מעוטרים היטב.
העיר הוקמה ב-1669 בשם נואבה פיליפינה ("הפיליפינים החדשים"). ב-1774 ניתן לה שמה הנוכחי, שפירושו "אורן הנהר", בשל יערות האורנים שבסביבתה ונהר גואמה שהעיר הוקמה בסמוך לו. העיר התפתחה במהירות בשל תעשיית הטבק שהתפתחה סביבה, אך אף על פי כן נחשב האזור לעני ביחס לשאר חלקי המדינה. כאשר קנה סוכר הפך למקור הגדול ביותר של ההכנסה הכלכלית, חשיבותו של יבול הטבק ירדה והעיר סבלה הזנחה מינהלית. היום, פינאר דל ריו מייצרת כמה סיגרים הטובים ביותר של קובה, באמצעות עלי טבק שגדל ליד העיר. לאחר המהפכה הקובנית נסלל כביש מהיר שחיבר בינה לבין הוואנה, והדבר תרם להתפתחותה.
בפינאר דל ריו שני מוזיאונים, האחד למדעי הטבע והשני להיסטוריה של המחוז.
מוזיאון בית ראובן
ריצ'ארד קארפ
אבוטבול
אַבּוּטְבּוּל הוא שם משפחה יהודי מרוקאי שפירושו "מתופף" "מייצר תופים" "מוכר תופים" יש סוברים שהמשמעות דווקא נגר ממשמעות המילה בספרדית, גרסה עממית מייחסת את השם לתובל המקראי.
הייאו מיאזקי
ז'סינט ורדגר
ז'סינט ורדגר אי סנטלו (קטלאנית: Jacint Verdaguer i Santaló; 17 במאי 1845 - 10 ביוני 1902) היה סופר ומשורר רומנטי וכומר קתולי קטלאני.
ביוגרפיה.
נעורים ותחילת הדרך הספרותית.
ורדגר נולד בעיירה פולגרולס בקומרקה אוזונה להורים שהיו איכרים צנועים, אך מלומדים יחסית לתקופה. מגיל עשר למד בבית הספר הקתולי בעיר ויק. מ-1863 התגורר ב"בית טונה" (Can Tona) בחווה חקלאית בין פולגרולס לוויק, שם התחיל לכתוב. בגיל עשרים הגיש את יצירותיו הראשונות לתחרות הספרותית היוקרתית משחקי הפרחים בברצלונה וזכה בפרס הראשון. הופעתו במשחקים, בבגדי איכר ובכובע ברטינה - כומתה קטלאנית מסורתית - משכו מיד תשומת לב והקנו לו תדמית של משורר עממי.
התקופה בחסות המרקיז מקומייאס.
בשנת 1870 התמנה לכומר והחל לשרת בכנסייה קרוב למקום הולדתו, שם גם יצר שירה על חיי האיכרים ועל נושאים דתיים וגם החל לעבוד על היצירה האפית "האטלנטידה". בשנת 1873 הדרדרה בריאותו והוא עבר להתגורר בברצלונה. שם קיבל את חסותו של אנטוניו לופז אי לופז אשר קיבל אותו לעבודה בחברת הספנות שלו ובשנים 1874–1876 ורדגר שימש ככומר בספינה שהפליגה בין ספרד לקובה ובמהלך תקופה זו בריאותו השתפרה והוא סיים את העבודה על "האטלנטידה" והקדיש אותה ללופז. היצירה זכתה גם בפרס הראשון במשחקי הפרחים של אותה השנה.